Aprovat el calendari escolar de Sagunt  per al curs 2023-2024
26 de juliol 2023

![](/media/maob2mqw/whatsapp-image-2023-07-26-at-08-39-21_c.jpg?width=414&height=582&mode=max)

La Direcció Territorial d'Educació, Cultura i Esport  ha dictaminat la resolució per la qual s'autoritzen com a dies festius el 13 d'octubre d’enguany, i el 7 de desembre i el 18 de març de 2024, a efectes escolars del calendari escolar de Sagunt per al curs acadèmic 2023-2024, tal com va sol·licitar l'Ajuntament de Sagunt per acord unànime del Consell Escolar Municipal, en sessió ordinària celebrada el 4 de juliol de 2023.

D'altra banda, cal destacar les dates d'inici de les activitats educatives. L'11 de setembre començaran Educació Infantil i Primària, així com E.S.O, batxiller i FP; el 13 de setembre s'iniciaran els Programes de Formació de Qualificació Bàsica (PFQB) i Formació Professional Bàsica en segona oportunitat. El 18 de setembre començaran la formació per a persones adultes (EPA), el 20 de setembre les activitats artístiques i esportives, i el 25 de setembre la formació d'idiomes (EOI).

El regidor d’Educació de l’Ajuntament de Sagunt, Raúl Palmero,  ha mostrat la seua satisfacció per esta resolució: «**Agraïm enormement la celeritat i confirmació per part de la Conselleria mitjançant els Serveis Territorials i la Direcció General de Centres Docents, sobre els dies festius proposats per a la nostra ciutat. Igualment agraïm al Consell Escolar el consens majoritari obtingut en l’aprovació dels tres dies festius, dins del calendari escolar del curs 2023-2024**».

![](/media/tdmdzgve/calendario-escolar-2023_2024-aprobado_page-0001_c.jpg?width=850&height=601.1261261261261)

*   [](http://www.facebook.com/sharer.php?u=https://aytosagunto.es/va/actualitat/aprovat-el-calendari-escolar-de-sagunt-per-al-curs-2023-2024/ "Facebook")
*   [](http://twitter.com/share?url=https://aytosagunto.es/va/actualitat/aprovat-el-calendari-escolar-de-sagunt-per-al-curs-2023-2024/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/aprovat-el-calendari-escolar-de-sagunt-per-al-curs-2023-2024/ "Linked In")
*   [](mailto:?body=https://aytosagunto.es/va/actualitat/aprovat-el-calendari-escolar-de-sagunt-per-al-curs-2023-2024/)